Skoonmaker gooi per ongeluk kunswerke wegDie uitstalling by die Sala Murat-galery ŉ Skoonmaker in die suide van Italië het onwetend kontemporêre kunswerke van nagenoeg €10 000 (R150 000) weggegooi. Lorenzo Roca, hoof van die skoonmaakbesigheid, het gesê die vrou “het net haar werk gedoen” en aangeneem dit is deel van die rommel wat die persone, wat die uitstalling opgestel het, agtergelaat het. Die uitstalling by die Sala Murat-galery se openingsaand was Woensdag in Bari. Een van die kunswerke was glo koekiekrummels wat in ŉ kunstige manier op die vloer gestrooi is. Roca sê die maatskappy sal sy versekeringsdekking gebruik om vir die kunswerke te betaal. -SAPA